**A KÖNYVVIZSGÁLÓK MINŐSÉGELLENŐRZÉSSEL**

**KAPCSOLATOS ADATSZOLGÁLTATÁSA**

A minőségellenőrzések végrehajtása érdekében a kamarai tag könyvvizsgáló köteles adatot szolgáltatni a Kamara részére.

Az adatszolgáltatási kötelezettség elmulasztása, késedelmes teljesítése, vagy a lényegesen hibás, nem teljes körű adatszolgáltatás fegyelmi vétségnek minősül és fegyelmi eljárást von maga után.

**Éves adatszolgáltatás**

A könyvvizsgáló évente, az előző naptári évi megbízásairól, a minőségellenőrzés hatálya alá tartozó szakmai szolgáltatásokra vonatkozóan minden jogviszonyáról, jogviszonyonként köteles adatot szolgáltatni a Kamara részére minden év július 15-éig.

Az Alapszabály 291. b) pontja szerint ez elnökség alakítja a kamarai tag könyvvizsgálók, a könyvvizsgáló cégek, továbbá a harmadik országbeli könyvvizsgálók és könyvvizsgáló gazdálkodó szervezetek adatszolgáltatási rendjét és határidejét, valamint az adatszolgáltatás ellenőrzési módját.

Az éves adatszolgáltatás teljes körűségét és megbízhatóságát a helyszíni ellenőrzés során, vagy annak megkezdése előtt a minőségellenőrzési bizottság ellenőrizheti.